google/wiki40b huggingface dataset:
Muzium Di Raja

Muzium Di Raja ialah sebuah muzium yang diasaskan pada 25 Julai 1983 di Alor Star, Kedah, Malaysia. Bangunan ini adalah bangunan "Istana Kota Setar" yang dibina pada tahun 1732.
Muzium Di Raja dibuka setaip hari dari pukul 9.00 pagi hingga 4.50 petang. Kemasukan adalah percuma. Beberapa bilik masih dikekalkan dalam keadaan yang tepat sama dengan keadaan semasa Sultan dan kerabat diraja bersemayam di sini.

Latar belakang bangunan

Bangunan Muzium Di Raja berasal daripada "Istana Kota Setar" yang dibina pada tahun 1735 oleh Sultan Muhammad Jiwa Zainal Adilin Muazzam Shah, Sultan Kedah ke-19 (1710-1778) serta pengasas Bandar Alor Star. Pada asalnya, istana ini diperbuat daripada kayu.
Istana Kota Setar pernah beberapa kali mengalami kerosakan, akibat serangan tentera Bugis pada tahun 1770, dan tentera Siam pada tahun 1821. Bangunan ini kemudian dibina semula dengan batu oleh Sultan Ahmad Tajuddin Mukarram Shah (1854-1879). Ketika baginda bersemayam di istana ini bersama permaisurinya Wan Hajar Wan Ismail yang juga dikenali dengan panggilan "Mak Wan Besar", istana ini dikenali sebagai "Istana Mak Wan Besar".
Tunku Abdul Rahman Putra diputerakan bersebelahan dengan istana ini (Bangunan Pagoda, yang kini sudah tiada lagi) pada 8 Februari 1903 dan pernah dibesarkan di istana ini semasa ayahandanya, Almarhum Sultan Abdul Hamid dan bondanya Mak Che Manjalara bersemayam di sini.
Ketika ruang istana ini diperbesarkan untuk dijadikan astaka dan bilik-bilik tambahan untuk perkahwinan lima orang putera-puteri Sultan Abdul Hamid Halim Shah, istana ini dikenali sebagai "Istana Pelamin". Upacara perkahwinan secara besar-besaran ini mengambil masa tiga bulan pada tahun 1904.
Selepas tahun 1941, istana ini pernah digunakan sebagai sekolah dan pejabat beberapa persatuan, termasuk Pergerakan St. John dan Persatuan Pengakap.
Tarkul

Sejarah

Tarkul atau terakol, terkul dan tarkul adalah antara senjata terkenal di kalangan pelaut, pedagang dan lanun-lanun Melayu. Tarkul pada awalnya menggunakan teknologi 'wheel lock' (kancing roda) yang mana kemajuan teknologi ini membolehkan ia membakar serbuk bedil secara automatik tanpa memerlukan fius. Terakol berbentuk seperti pistol dan ia ialah perubahan bentuk daripada pemuras yang dikecilkan. Terakol digunakan dalam peperangan Rajah, Datu dan Sultan-sultan di Filipina melawan Sepanyol, dan juga oleh askar Brunei menentang Rajah Brooke.
Terakol juga digunakan di Patani dan Melaka. Dalam Perang Naning juga senjata ini digunakan. Sekitar tahun 1530, terakol telah menjadi maju dengan penggunaan teknologi flintlock (kancing batu api) dan sejak itu ia lebih dikenali sebagai pistol di Barat.
Masjid Al-Fatah, Kuala Kuantan II

Pentadbiran

Masjid Al-Fatah memiliki nombor pendaftaran masjid No Daftar: MY-06-KTN-00113.
Filo

Sejarah

Amalan semasa meregangkan adunan mentah menjadi lembaran senipis kertas mungkin berasal dari dapur Istana Topkapı semasa zaman Empayar Uthmaniyyah, berdasarkan teknik Asia Tengah dan Romano-Byzantine. Baklava mungkin hidangan paling awal menggunakan filo, dan didokumenkan seawal abad ke-13.

Persediaan

Adonan filo dibuat dengan tepung, air, dan sedikit minyak atau cuka putih, walaupun beberapa resipi pencuci mulut juga menggunakan kuning telur. Filo buatan sendiri memerlukan masa dan kemahiran, memerlukan penggilingan dan regangan menjadi satu lembaran nipis dan sangat besar.  Meja yang sangat besar dan penguli panjang digunakan, dengan taburan tepung berterusan mengalir di antara lapisan untuk mengelakkan koyak. 
Mesin untuk menghasilkan pastri filo disempurnakan pada tahun 1970-an, dan telah menguasai pasaran.  Filo untuk kegunaan domestik boleh didapati secara meluas dari pasar raya, segar atau beku.

Kaedah yang berkaitan

Lembaran pastri sangat nipis juga boleh dibuat dengan menyentuh ketulan doh ke permukaan yang panas, seperti malsouka Afrika Utara atau dengan memasak adunan sangat nipis, seperti pootharekulu di India Selatan.
Kim Hongjip

Misi memperbaharui Joseon

Pada tahun 1881, beliau dengan satu pasukan dihantar oleh Permaisuri Myeongseong berangkat ke Jepun untuk melihat perkembangan di sana. Kim dan pengikutnya terkejut mendapati kota-kota di Jepun lebih cepat membangun daripada yang ada di Joseon 50 tahun sebelumnya, terutamanya Tokyo dan Osaka. Di sambil itu, mereka memperolehi maklumat mengenai inovasi yang diwujudkan Jepun hasil hubungan negara itu dengan dunia Barat; dari segi infrastruktur dan pengangkutan Hasil laporan yang dihimpunkan dipersembahkan kepada baginda Maharani yang mengarahkannya disebarkan kepada para menterinya. Kelompok cendekiawan dalam kalangan yangban yang menganggap ia merosakkan susunan masyarakat Joseon sangat membantah pengenalan kepada idea-idea baru yang diilhamkan itu, malah Kim dituduh mereka sebagai pembelot yang memaling tadah kepada pihak Jepun yang dianggap sebagai musuh kerajaan Joseon.

Pembunuhan

Pada Oktober 1896, Maharani Myeongsong dibunuh oleh sekumpulan ronin yang taat setia kepada kerajaan Jepun di persemayamannya di Istana Gyeongbokgung, tidak lama selepas baginda menuntut tindakan mengukuhkan kedaulatan Joseon yang dianggap terancam oleh campur tangan Jepun yang berjiranan serta menjalinkan hubungan antara kerajaan baginda dengan Empayar Rusia. Maharaja Gojong dan Putera Mahkota Sunjong melarikan diri ke bangunan kedutaan Rusia di Seoul tidak lama selepas kejadian tersebut. Kim merancang mahu membunuh diri atas rasa kesedihan dan taat setia beliau kepada baginda, namun Yu Kil-chun menghalangnya daripada melakukan demikian.
Krisis politik yang tercetus akibat pembunuhan ini memarakkan sentimen anti-Jepun dalam kalangan rakyat Korea melalui pemaktuban undang-undang tertentu, pewujudan tentera sukarelawan khas serta rusuhan dan tunjuk perasaan di seluruh negara tersebut. Kim diserang dalam salah satu rusuhan ini atas sebab hubungkaitnya yang dilihat menyokong Jepun di mana beliau diinjak dan dibelasah perusuh sehingga mati. Mayatnya dipenggal dan dipotong-potong lalu dibawa ke kawasan-kawasan serata Korea. Isterinya membunuh dirinya serta anak-anak lelaki mereka bagi mengelakkan malu besar yang menyusul dari kejadian mengerikan itu.
Epsilon Pegasi

Epsilon Pegasi (ε Peg / ε Pegasi) adalah sebuah bintang di buruj Pegasus. Ia juga mempunyai nama tradisional Enif.
Perkataan Enif yang diambil dari bahasa Arab bermakna nose, kerana ia terletak di hadapan Pegasus.
Mojorejo, Sindang Kelingi

Poskod

Poskod yang digunakan di Mojorejo adalah 39153. Terdapat 12 buah desa di dalam daerah kecamatan Sindang Kelingi.
Villemade

Villemade ialah sebuah komun yang terletak di komun Tarn-et-Garonne di wilayah Midi-Pyrénées selatan Perancis.
Pilihan raya kecil Permatang Pasir 2009

Pilihan raya Permatang Pasir 2009 merupakan pilihan raya kecil ke-8 yang diadakan di Malaysia selepas pilihan raya umum ke-12 berikutan kematian Ahli Dewan Undangan Negeri PAS Datuk Mohd Hamdan Abdul Rahman pada 6:30 pagi 31 Julai 2009 di Institut Jantung Negara Kuala Lumpur. PAS mengekalkan kerusi DUN ini menerusi calonnya Mohd Salleh Man.

Jadual pilihan raya di DUN Permatang Pasir

Pada 7 Ogos 2009, Suruhanjaya Pilihan Raya (SPR) berkata bahawa mereka akan mengadakan mesyuarat pada Isnin, 10 Ogos 2009 untuk memutuskan tarikh penamaan calon dan pengundian bagi pilihan raya kecil Dewan Undangan Negeri Permatang Pasir, Pulau Pinang.Akhirnya, Suruhanjaya Pilihan Raya (SPR) menetapkan tarikh penamaan calon Pilihan Raya Kecil Dewan Undangan Negeri (DUN) Permatang Pasir, Pulau Pinang pada 17 Ogos 2009 manakala hari pengundian pada 25 Ogos 2009 yang mana ia jatuh pada hari kerja iaitu hari Selasa 4 hb Ramadan. SPR telah menetapkan proses penamaan calon dan pusat penjumlahan undi diadakan di Dewan Perdana Institut Kemahiran Belia Negara, Bukit Mertajam manakala proses pengeluaran dan pengiraan undi pos di Pejabat Daerah dan Tanah Seberang Perai Tengah. Sebanyak lapan buah pusat pengundian iaitu lapan buah sekolah membabitkan 39 saluran akan dibuka pada hari pengundian.

Profil DUN Permatang Pasir

DUN Permatang Pasir (N11) terletak di dalam Parlimen Permatang Pauh yang mengandungi tiga DUN (Penanti, Permatang Pasir dan Seberang Jaya). Sebelum ini Parlimen ini menyaksikan dua pilihan raya kecil iaitu [[pilihan raya kecil Permatang Pauh 2008|pilihan raya kecil Permatang Pauh]] pada tahun 2008 dan pilihan raya kecil Penanti pada Mei 2009.

Pengundi

Majoriti pengundi ialah orang Melayu, dengan minoriti utama orang Cina.

Sejarah pilihan raya

Mohd Hamdan Abdul Rahman merupakan satu-satunya ADUN PAS] di Pulau Pinang.

Calon Barisan Nasional

Bekas peguam Rohaizat Othman (UMNO).

Calon Pakatan Rakyat

Mohd Salleh Man (PAS).

Hari pengundian

Pengundian diadakan pada hari bekerja (Selasa) dan menyebabkan sukar bagi mereka keluar membuang undi. Pengarah Pilihanraya PAS Permatang Pasir Dato' Mahfuz Omar meminta Suruhanjaya Pilihanraya(SPR) agar  sebarang bentuk pilihanraya khususnya pilihanraya kecil perlu dibuat pada cuti hujung minggu. Jumlah keluar mengundi merosot hampir 10 peratus kali ini kepada 73.1 peratus berbanding 82.6 peratus pada Mac 2008.
The Composer is Dead

Cerita

Berlatarkan sebuah pembunuhan misteri yang berkaitan dengan kematian seorang penggubah.
Ch’ng Toh Eng

Dato’ Ch’ng Toh Eng merupakan bekas anggota Exco Selangor dari bulan Mei 1995 hingga Mac 2008. Ketika itu beliau memegang jawatan pengerusi multimedia, alam sekitar dan pembangunan kampung-kampung baru.
Dato’ Ch’ng Toh Eng memulakan kerjayanya sebagai seorang guru di Pulau Pinang sebelum ditukarkan ke Kuala Selangor. Pada 1990, beliau dilantik sebagai setiausaha akhbar kepada Menteri Perumahan dan Kerajaan Tempatan ketika itu iaitu Datuk Seri Ting Chew Peh.
Beliau dianugerahi pingat Setia Mahkota Selangor (SMS) pada Mac 1996 dan pada bulan Mac 1999 beliau menerima pingat Dato’ Paduka Mahkota Selangor (DPMS) yang membawa gelaran Dato’ daripada Kerajaan Negeri Selangor.
Taman Koperasi UDA

Taman Koperasi UDA (TKU) ialah taman perumahan yang terletak di Batu 12½ Jalan Hulu Langat iaitu di sebelah kiri jalan menghala ke arah Pangsun, Selangor. Lokasinya di belakang Taman Desa Raya menyebabkan ia tidak kelihatan dari jalan utama Hulu Langat walaupun ia terletak di kedudukan yang lebih tinggi di kaki bukit Hutan Simpan Kekal Bukit Sungai Putih, Ampang. Di sebelah kanan dan belakang taman ini, terletak Taman Perkasa, manakala di sebelah kirinya pula ialah sebuah sekolah swasta iaitu Sekolah Seri Suria.
Asal taman ini merupakan sebidang tanah belukar dengan keluasan lebih kurang 5 hektar (12 ekar) yang dimiliki oleh Koperasi Kakitangan UDA (Urban Development Authority) atau lebih dikenali sebagai Udaco. Pada hujung tahun 80an, pihak Pengurusan Udaco telah membuat keputusan untuk menjadikan tanah ini sebagai taman perumahan dengan memecahkan tanah ini kepada lot-lot kecil berukuran 4,000-6,000 kaki persegi setiap satu. Lot-lot kecil tanah ini kemudiannya dijual kepada ahli-ahli Udaco yang terdiri dari kakitangan UDA untuk tujuan didirikan rumah di atasnya. Terdapat 73 lot pelbagai saiz kesemuanya dengan satu lot darinya diperuntukan untuk taman permainan kanak-kanak yang terletak di persimpangan Lengkuk Utama Udaco (LUU) dan Jalan Udaco 2 (JU2). Pada tahun 1998 sebuah surau telah didirikan di tapak taman permainan ini hasil sumbangan penduduk setempat. Bagaimanapun taman permainan kanak-kanak masih dikekalkan di sebahagian tapak ini.
Bermula awal 90an, rumah-rumah telah mula didirikan oleh para pembeli tanah ini dan ia diberikan nama Taman UDA Murni. Bagaimanapun nama ini kemudiannya telah diubah menjadi Taman Koperasi UDA yang menggambarkan pemilik asal tanah ini. Kini terdapat 58 buah rumah yang kesemuanya berbeza saiz dan rekabentuk di taman ini, hanya tinggal 14 unit sahaja tanah yang masih kosong dan belum didirikan rumah.
Pada awal penempatan ini, hampir semua pemilik tanah dan rumah adalah kakitangan UDA, bagaimanapun lama-kelamaan ramai dikalangan mereka telah menjual semula tapak rumah ini kepada pihak lain. Kini lebih separuh dari tuan punya tanah/rumah di sini terdiri bukan dari kalangan kakitangan UDA, ada yang bekerja sebagai doktor, pensyarah, akauntan, jurutera, pegawai bank, syarikat swasta, pegawai polis, guru, ahli perniagaan, pesara kerajaan dan sebagainya. Satu fakta mengenai penduduk di taman ini ialah ia terdiri 100% bumiputera dari pelbagai negeri di Malaysia
Takeshi Okada

Karier antarabangsa

Okada bermain 24 perlawanan dan menjaringkan satu gol untuk pasukan bola sepak kebangsaan Jepun diantara tahun 1980 dan 1985.

Karier kejurulatihan

Dia melatih Jepun ketika Piala Dunia FIFA 1998, kemudiannya Consadole Sapporo (1999–2001) dan Yokohama F Marinos (2003–2006).
Okada dinamakan ketua jurulatih Jepun pada bulan Disember 2007 untuk menggantikan Ivica Osim. Dia digantikan oleh Alberto Zaccheroni pada tahun 2010.
Dia menandatangani kontrak dengan kelab Liga Super China, Hangzhou Greentown pada 14 Disember 2011. Dia menyambung kontraknya selama dua tahun ketika akhir musim 2012. Walau bagaimanapun, dia meletak jawatan dari Hangzhou pada 5 November 2013.
Solahütte

Lokasi

Solahütte (juga dikenali sebagai Soletal,Solehütte, SS-Hütte Soletal, ataupun SS-Hütte Porabka) merupakan kemudahan rekreasi bagi kakitangan Jerman Nazi di Auschwitz/Birkenau/Buna. Solahütte terletak berdekatan dengan perkampungan Międzybrodzie Bialskie di Zywiec (sejauh 30km dari selatan Oświęcim (umumnya digelar Auschwitz selepas dirampas Jerman Nazi)). Pada era Nasional Sosialisme di Jerman, poskad yang dihantar oleh staff SS memaparkan panorama resort dengan cetakan alamat 'SS-Hütte Soletal'.Namun tempat tersebut masih merupakan satu misteri pada ketika itu.

Pendedahan

Tempat tersebut masih kurang diketahui ramai sehinggalah pada tahun 2007 apabila Album Gambar Höcker dimuatnaik di internet. Sinar kebenaran terpancar apabila album tersebut secara majoritinya mendedahkan himpunan gambar staff ketika berada di resort tersebut.Koleksi tersebut walau bagaimanapun kelihatan agak luar biasa pada mata masyarakat kini, memandangkan pada waktu gambar-gambar tersebut diambil, holocaust merupakan pada tahap kemuncak dengan pembunuhan beribu-ribu orang Yahudi pada satu-satu masa tidak jauh dari pusat rekreasi tersebut.
Sekolah Kebangsaan Kuala Namadan Tambunan

Sejarah

Sekolah ini mula didirikan pada Ogos 1965 dengan bangunan pertamanya hanya berukuran 30 kaki X 20 kaki. Bahan-bahan binaannya merupakan bahan binaan tradisional seperti bambu, kayu dan rotan sahaja. Pembinaan sekolah ini dilaksanakan secara gotong-royong oleh penduduk kampung dari gabungan empat buah kampung yang berdekatan iaitu Kampung Kuala Namadan, Tunggaring, Bundui dan Rugading. Sekolah ini memulakan sesi persekolahannya pada 01 Mac 1966.
Pada awal tahun 1968, sebuah bangunan baru sekolah dan sebuah bilik guru telah dibina di bawah pentadbiran Pejabat Daerah Tambunan. Bangunan sekolah ini telah dirasmi pembukaannya oleh Pengarah Pendidikan Sabah ketika itu, Encik J.E.B Ambrose yang diiringi oleh Pegawai Pendidikan Keningau, Tuan Haji Affendi J. Angkangon. Sekolah ini telah diambil alih oleh jabatan pendidikan pada tahun 1972 dan ia telah dikenali sebagai Sekolah Rendah Kerajaan Kuala Namadan Tambunan. Pada tahun yang sama sebuah bangunan yang baru dan sebuah rumah guru telah dibina oleh kerajaan.
Pada tahun 1984, sebuah lagi bangunan baru sekolah yang mempunyai tiga buah bilik darjah, sebuah pejabat guru besar dan sebuah bilik guru serta sebuah bangunan rumah guru berkembar telah dibina oleh kerajaan pada tahun 1984. Sebuah lagi bangunan rumah berkembar telah dibina pada tahun 2003. Pada tahun 2006 sebuah bangunan yang berukuran 16 kaki X 20 kaki telah dibina dan dijadikan sebagai bangunan PSS.
Pada penghujung tahun 2007, sebuah bangunan pra-sekolah yang telah dibina dan mula beroperasi pada awal tahun 2009. Beberapa kemudahan telah diberi di sekolah iaitu paip gravity, tapak perhimpunan, pembinaan tandas rumah guru, gelanggang sepak takraw, pondok pengawal keselamatan dan penyelenggaraan paip graviti. Satu lagi peristiwa yang amat penting ialah apabila sekolah ini mendapat bekalan elektrik pada Julai 2006.
Kampung Bukit Kijang

Poskod

Poskod yang digunakan di Kampung Bukit Kijang, Kemasek, Terengganu adalah 24200.
Sherlock Holmes and the Baker Street Irregulars

Sinopsis

The Baker Street Irregulars menyiasati beberapa ahli mereka yang menghilangkan diri, dan pada masa yang sama cuba untuk mencegah Sherlock Holmes dari disabitkan bersalah sebagai seorang pembunuh.
Cibuntu, Wanayasa

Poskod

Poskod yang digunakan di Cibuntu adalah 41174. Terdapat buah desa di dalam daerah kecamatan Wanayasa.
Mexico pra-Columbus

Sejarah pra-Columbus wilayah yang di dalam negara Mexico dikenali melalui kerja ahli arkeologi dan ahli epigrafi, dan melalui keterangan konkuistador, paderi, dan periwayat asli pada tempoh masa pasca-penaklukan segera. Sementara sangat sedikit dokumen (atau codice) budaya Mixtec dan Aztek tempoh pasca-klasik selamat semasa penaklukan Sepanyol, lebih progres berlaku di kawasan arkeologi dan epigrafi Maya.
Kehadiran manusia di kawasan Mexico pernah difikirkan bertarikh ke 40,000 tahun lalu berdasarkan yang dipercayai merupakan tapak kaki manusia yang ditemui di Lembah Mexico, tetapi selepas penyiasatan lanjut menggunakan penarikhan radioaktif, perkara ini sebenarnya tidak benar. Masih tidak jelas sama ada tinggalan unggun api 21,000 tahun dijumpai di Lembah Mexico merupakan sisa manusia terawal di Mexico. Orang asli mula membiakbakakan jagung secara terpilih pada sekitar 8000 SM. Bukti menunjukkan peningkatan dalam kerja pembuatan tembikar menjelang 2300 SM dan permulaan penanaman jagung secara intesif pada antara 1800 dengan 1500 SM.
Antara 1800 dengan 300 SM, budaya kompleks mula membentuk. Banyak yang berkembang dan membentuk tamadun Mesoamerika pra-Columbus maju seperti: Olmec, Izapa, Teotihuacan, Maya, Zapotec, Mixtec, Huastec, Purepecha, Totonac, Tarascan, "Toltec" dan Aztek, yang muncul selama hampir 4,000 tahun sebelum hubungan pertama dengan orang Eropah.
Salvaleón

Salvaleón merupakan sebuah kawasan perbandaran yang terletak di Sepanyol dalam wilayah Badajoz, Extremadura.
Monchel-sur-Canche

Monchel-sur-Canche merupakan sebuah komun di jabatan Pas-de-Calais di utara Perancis.
Kesseling

Kesseling merupakan sebuah kawasan perbandaran terletak di daerah Ahrweiler, North Rhine-Westphalia, Jerman.
Universiti Monash

Monash University merupakan universiti terbesar di Australia dengan kira-kira 55,000 pelajar. Ia mempunyai lapan kampus: enam di Victoria, Australia, satu di Selangor, Malaysia dan satu di Johannesburg, Afrika Selatan. Universiti ini juga mempunya pusat di London dan Prato, Itali.
Moto universiti Monash ialah Ancora imparo (Itali), bermakna 'Saya masih belajar' , satu pepatah yang dikatakan berpunca dari Michelangelo.

Kampus Clayton

Kampus Clayton merupakan kampus utama dan terbesar Universiti Monash. Ia terletak di Clayton, Melbourne, Victoria.

Kampus Malaysia

Kampus Malaysia Universiti Monash terletak di bandar Sunway, Selangor.
Filem The Blue Butterfly

Pelakon

Filem ini turut disertai oleh beberapa orang pelakon terkenal, antaranya adalah Marc Donato, William Hurt, Pascale Bussières

Ringkasan

Pengembaraan dramatik mengenai keberanian, penyesalan dan cinta yang difilemkan di hutan hujan di Costa Rica, dan di Montreal.
Logi Kuasa Hululais

Logi Kuasa Hululais atau Logi Kuasa PLTP Hululais merupakan sebuah logi kuasa eletrik yang terdapat di Bengkulu, Indonesia. Logi Kuasa PLTP Hululais terdiri daripada Pembangkit Listrik Tenaga Panas Bumi.

Pengagihan eletrik

Sehingga Disember 2011, penggunaan eletrik perkapital Indonesia adalah antara yang rendah, dan kebanyakan penggunaannya adalah bagi tujuan kegunaan peribadi. Selain itu ramai penduduk tidak mendapat bekalan eletrik disebabkan sesebahagian wilayah provinse tidak bersambung dengan grid kuasa kebangsaan (terutamanya di pulau-pulau kecil).
Sehingga 2012,terdapat 12 wilayah provinse yang memiliki kurang 60% kadar penembusan bekalan eletrik, disebabkan masalah jaringan infrastruktur, pengangkutan dan pengagihan pada kepulauan luar yang menyulitkan usaha kerajaan bagi membekalkan kawasan terpencil dengan bekalan eletrik.

Keupayaan

Logi kuasa PLTP Hululais mempunyai keupayaan untuk menghasilkan sehingga 110 Megawatt kuasa eletrik yang digunakan bagi membekalkan kuasa eletrik di Bengkulu.
Cibadak, Ciampea

Poskod

Poskod yang digunakan di Cibadak adalah 16620. Terdapat 13 buah desa di dalam daerah kecamatan Ciampea.
Sindangsari, Cigedug

Poskod

Poskod yang digunakan di Sindangsari adalah 44116. Terdapat 5 buah desa di dalam daerah kecamatan Cigedug.
Maria Callas

Maria Callas (Greek: Μαρία Κάλλας) (lahir Disember 2, 1923 – September 16, 1977) ialah seorang penyanyi soprano koloratura dramatik opera berketurunan Greek berasal dari Amerika Syarikat
Kebolehan beliau menggabungkan kecemerlangan teknik bel kanto dengan suara dramatiknya menjadikan beliau sebagai seorang penyanyi soprano terbaik pada eranya.
Maria Callas dianggap sebagai seorang penyanyi yang sangat versatil, dengan repertoir yang merangkumi hasil karya opera seria hingga ke opera-opera bel kanto hasil gubahan penggubah- penggubah terkenal seperti Gaetano Donizetti, Vincenzo Bellini dan Gioacchino Rossini, begitu juga hasil karya Giuseppe Verdi dan Giacomo Puccini, dan opera-opera Richard Wagner pada peringkat awal kariernya.
Kampung Sungai Mati, Kangar

Poskod

Poskod yang digunakan di Kampung Sungai Mati, Kangar, Perlis adalah 02500.
Kampung Banggol Jali

Poskod

Poskod yang digunakan di Kampung Banggol Jali, Pendang, Kedah adalah 06700.
Berka vor dem Hainich

Berka vor dem Hainich merupakan sebuah kawasan perbandaran terletak di daerah Wartburgkreis, Thüringen, Jerman.
Altenhausen

Altenhausen merupakan sebuah kawasan perbandaran terletak di daerah Börde, Saxony-Anhalt, Jerman.
Kelayakan Piala Dunia FIFA 2018 – UEFA Kumpulan B

Kelayakan Piala Dunia FIFA 2018 – UEFA Kumpulan B adalah Kumpulan kelayakan UEFA bagi Piala Dunia FIFA 2018.
Pemenang kumpulan akan layak ke Piala Dunia FIFA 2018. Antara sembilan kumpulan naib juara, lapan naib juara terbaik akan mara ke perlawanan kalah-mati, di mana mereka akan ditarik ke dalam empat pertembungan tempat sendiri dan tempat lawan bagi menentukan empat tempat untuk layak.

Perlawanan

Jadual perlawanan telah dikeluarkan oleh UEFA pada 26 Julai 2015, sehari selepas cabutan telah diadakan di Saint Petersburg, Rusia. Masa dalam CET/CEST, seperti yang disenaraikan oleh UEFA (masa tempatan dalam kurungan).
Chikhaldara

Demografik 2001

Menurut bancian India pada tahun 2001, Chikhaldara memiliki bilangan penduduk seramai 4,718. Dari jumlah tersebut, kaum lelaki membentuk 58% dari jumlah keseluruhan populasi dan wanita seramai 42%.

Pendidikan 2011

Menurut bancian India pada tahun 2001 Chikhaldara memiliki kadar pendidikan (kebolehan membaca) 80%, melebihi kadar purata kebangsaan 59.5%; dengan 62% lelaki dan 38% wanita mampu membaca. 12% dari populasi berusia di bawah 6 tahun. (2001)
Arroyomolinos, Cáceres

Arroyomolinos merupakan sebuah kawasan perbandaran yang terletak di Sepanyol dalam wilayah Cáceres, Extremadura.
Linden, Westerwaldkreis

Linden merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.